MUNICIPIUL SATU MARE

Aparatul de specialitate al Primarului

Direcția Patrimoniu

Serviciul Patrimoniu, Concesionări, Închirieri

Nr.64308/12.11.2024

În temeiul prevederilor art.136 alin. (8) lit. b) din OUG nr. 57/2019 privind Codul Administrativ, cu modificările și completările ulterioare, Direcția Patrimoniu prin Serviciul Patrimoniu, Concesionări, Închirieri, formulează următorul:

**RAPORT DE SPECIALITATE**

**la proiectul de hotărâre privind aprobarea listei de priorități pentru anul 2025, în vederea repartizării prin închiriere a locuințelor din fondul locativ de stat**

Având în vedere faptul că locuințele din fondul locativ pot deveni disponibile ca urmare a:

* renunţării la locuinţă de către chiriaş şi a predării pe bază de proces-verbal;
* decesului chiriaşului, iar persoanele înscrise în contract nu solicită continuarea locaţiunii;
* părăsirii de către chiriași a locuinţelor;
* existenţei unor hotărâri judecătorești rămase definitive prin care se dispune rezilierea contractului de închiriere şi evacuarea chiriașilor rău platnici,

se impune ocuparea locuințelor vacante de către persoane îndreptățite.

În acest sens a fost adoptată Hotărârea Consiliului Local nr.240/27.07.2023 privind aprobarea criteriilor de repartizare a locuințelor cu chirie din fondul locativ aflat în administrarea Municipiului Satu Mare iar prin Dispoziția Primarului nr. 989/15.11.2023, așa cum a fost modificată prin Dispoziția nr.799/11.11.2024, a fost numită comisia de analiză a solicitărilor de locuință și repartizare a locuințelor din fondul locativ de stat aflate în administrarea Municipiului Satu Mare.

Astfel, Comisia a procedat la analizarea cererilor depuse și a actelor justificative specificate în Anexa 2 la Hotârârea mai sus amintită precum și a tuturor înscrisurilor anexate acestora și la stabilirea punctajului individual al dosarului/documentației potrivit criteriilor aprobate prin Hotărârea Consiliului Local nr. 240/27.07.2023, data de referință pentru calculul punctajului fiind 15.09.2024. De asemenea a fost încheiat Procesul-verbal înregistrat sub nr. 64100/12.11.2024.

Comisia pentru analiza dosarelor privind repartizarea locuințelor din fondul locativ de stat a constatat că din totalul de 30 de dosare, 17 dosare sunt considerate actualizate şi complete respectând prevederile legale, fapt pentru care acestea au fost trecute pe lista de priorități. Deasemenea 13 dosare depuse în vederea obținerii unei locuințe din fondul locativ de stat nu au fost incluse în lista de priorități întrucât:

* o cerere a fost respinsă întrucât solicitantul este proprietarul unei locuințe situată pe raza municipiului Satu Mare.
* un număr de 12 dosare sunt neactualizate potrivit prevederilor din HCL nr.240/27.07.2023.

Lista privind ordinea de prioritate în soluționarea cererilor de locuințe din fondul locativ de stat, după aprobarea de către consiliul local, va fi dată publicității prin afișare la sediul Primăriei Municipiului Satu Mare.

Repartizarea locuințelor se va realiza în funcție de fondul locativ de stat disponibil iar solicitanții înscriși în lista de priorități care nu vor beneficia de repartizarea unei locuințe din fondul locativ de stat în anul 2025, vor putea primi repartiții în anii următori, în limita fondului de locuințe disponibil și în noua ordine de prioritate stabilită.

Având în vedere considerentele ce preced înaintăm Consiliului Local al Municipiului Satu Mare prezentul proiect de hotărâre cu propunere de aprobare.

**Şef serviciu Director executiv**

Faur Mihaela Ghiarfaș Adelin Cristian

Red/Tehn

Munich Diana/2 ex